Paços de Ferreira| 

|  |  |  |  |
| --- | --- | --- | --- |
| Insigne Palatiorum FerrariaeInsigne |  | Palatiorum Ferrariae Vexillum |  |

 |
| Urbis sententiola: *Paços de Ferraria*
(Palatia Ferrariae) |
| Crux et Ecclesia Matrix |
| Situs Palatia Ferrariae in Portugallia |
| Gentilicium | Palatiensis-e |
| Area | 70.99 km² |
| Numerus incolarum - Totus (2011) - Spissitudo |  56 340 inc.  793.63 inc./km² |
| Numerus paroeciarum | 12 |
| Praeses Camerae Municipalis | Humbertus Brito (PS)  (mandatum inter 2013 et 2017) |
| Fori sivemunicipium conditum | 6 Novembris 1836 |
| Regio | Septemtrio |
| Subregio | Tamăca |
| Districtus | Portus Cale |
| Antiqua provincia | Durius Litoralis |
| Patrona | Sancta Eulalia |
| Feriatus municipalis | 6 Novembris |
| Numerus cursualis | 4590 et 4595 |
| Situs interretialis | www.cm-pacosdeferreira.pt |

**Palatia Ferrariae** (Lusice *Paços de Ferreira*) sunt Lusitanica urbs in Districtu Portu Cali (Lusice *Distrito do Porto*), in Regione Inter Durium et Minium (Lusice *Região Entre Douro e Minho*) et in Subregione Valli Sausae et Tamăcā Inferiori (Lusice *Subregião Vale do Sousa e Baixo Tâmega*), cum 7491 incolarum anno 2011.

Est sedes concilii cum 70.99 km² areae et cum 56 340 incolarum anno 2011, subdivisi in paroecias duodecim. Municipium ab Oriente municipio Lausatā, a Meridie Parietibus, ab Austroccidente Valli Longo et ab Occidente ac Septemtrione Sancto Thyrso terminatur.

Usque ad liberalismum Cotum Palatiorum Ferrariae (Lusice *Couto de Paços de Ferreira*) constituebat. Factum est concilium die 6 Novembris anni 1836, succedens concilio Suberosae (Lusice *Sobrosa*) et elevatum est ad urbis statutum die 20 Maii anni 1993.

Historia
--------

Castrum Sancti Felicis.
Petra formosa (Lusice *pedra formosa*) Castri Sancti Felicis.
Inventa Praehistoricam catoeciam probant. Paroeciae Sancti Felicis Ferrariae (Lusice *Sanfins de Ferreira*) Castrum Sancti Felicis visi potest, catoeciae reliquiae ad Culturam Castrorum pertinentes, quod a Romanis commutatum et colonizatum est.

Hodiernus locus colonizationis programmmate per Recuperationem Hispanicam conformatus est. Prima huius loci mentio saeculo undecimo orta est. Anno 1258 hic locus velut "Oppidum Ferrariae" (Lusice *Vila de Ferreira*) annotatus est in Inquisitionibus. Rex Dominus Emmanuel I ei primum forum anno 1514 dedit.

Liberum concilium Palatia Ferrariae anno 1836 creatum est, per dissimiles administrativas reformationes post anni 1822 Revolutionem Liberalem (Lusice *Revolução Liberal*). Antea Palatia Ferrariae ad concilium Penafidelem (Lusice *Penafiel*) pertinebat.

Anno 1993 elevata sunt Palatia Ferraria ex oppido (Lusice *vila*) categoria ad urbis (Lusice *cidade*) categoriam.

Geographia
----------

Flumen Ferraria (Lusice *Rio Ferreira*) loci Picarum (Lusice *lugar de Pêgas*).
Concilium Palatia Ferrariae situm est in altae planitiei zonā, Plano Ferrariae (Lusice *Chã de Ferreira*) nuncupatā, olim propter naturalem topiorum pulchritudinem ac propter humanizatam dispositionem noto. Sic, concilium variis elevationibus terminatur, inter quas eminent Iugum Agrela (Lusice *Serra da Agrela*) ac Mons Pilae (Lusice *Monte do Pilar*), ab Occidente, quae id a concilio Sancto Thyrso separant; Iugum Sancti Iacobi (Lusice *Serra de São Tiago*), a Meridie, quod limitem cum consilio Parietibus (Lusice *Paredes*) designat; et Mons Domina de Succursu (Lusice *Monte da Senhora do Socorro*), a Septemtrione, concilio Sancto Thyrso finitimus.

Flumen Carvalosa (Lusice *Rio Carvalhosa*) Ponte Novo (Lusice *Ponte Nova*), urbis aditu.
Altissimus concilii locus est punctum trigonometricum Castri Sancti Felicis, homonymae paroecia, 570 metra super aequore maris altum. Attamen, maior concilii pars sensibiliter in 300 metrorum aequore collocatur.

Concilium variis fluminibus transitur, sed parvi voluminis. Quorum significativius est Flumen Ferraria  (Lusice *Rio Ferreira*), Fluminis Sausae (Lusice *Rio Sousa*) tributarius et Fluminis Durii subtributarius, quod Meridionalem concilii partem transit, postquam Villae Fredemundi (Lusice *Freamunde*) ortum sit. Omnes reliqui cursus aquae concilii hoc flumen influunt, inter quos notanda sunt Flumen Carvalosa (Lusice *Rio Carvalhosa*), Listosae (Lusice *Lustosa*) Lausatae (Lusice *Lousada*) ortum, Palatiis Ferrariae influens atque Parochia (Lusitania)s Villam Regimundi (Lusice *Raimonda*), Ficulneolam (Lusice *Figueiró*), et Carvalosam (Lusice *Carvalhosa*) transeuns; et Flumen Eiricus (Lusice *Rio Eiriz*), Lamosi (Lusice *Lamoso*) ortum, loci Molarum (Lusice *lugar de Moinhos*) Farazone (Lusice *Frazão*) influens ac Villam Eirici (Lusice *Eiriz*) atque Villam Maximini (Lusice *Meixomil*) transeuns.

### Loci definitio

|  |  |  |
| --- | --- | --- |
| *Boroccidens:* Sanctus Thyrsus Mons Corduvae | *Septemtrio:* Villa Avium (Sanctus Thyrsus) | *Boreoriens:* Listosa (Lausata) |
| *Occidens:* Agrela (Sanctus Thyrsus) |  | *Oriens:* Lausata |
| *Austroccidens:* Sanctus Andreas de Sobrado (Vallis Longus) | *Meridies:* Parietes, Lauritellum et Villella | *Austroriens:* Suberosa (Parietes) |

### Geologia

Alta planities concilium componens in transitionis zona inter Iugi Vallis Longi (Lusice *Serra de Valongo*) schistos ac Minii granita sita est. Lapides magis in concilii limitibus copiosisimae sunt, cum schistorum abundantia in Meridionali Iugi Agrela (Lusice *Serra da Agrela*) displuvio et cum caerulei graniti copia in reliquis montanis concilii zonis.

Lapides commercialis usus scopus sunt, inter quas eminent granitum caeruleum e paroeciarum Villae Eirici (Lusice *Eiriz*) ac Sancti Felicis Ferrariae (Lusice *Sanfins de Ferreira*) lapicidinis extractum et schisti in Seroiae (Lusice *Seroa*) zona extracti.

### Clima

Nix Palatiis Ferrariae die 9 Ianuarii anni 2009.
Secundum classificationem climatum Köppenianam-Geigerianam, Palatia Ferrariae clima temperatum cum pluviosa hieme et sicca ac paulo calida aestate (Csb) habet.

Temperatura media annua 13.0 °C est (secundum medias inter annos 1955 et 1980 e Palatiorum Ferrariae agraria statione, nihilominus exstincta) et pluviositas inter 1700 et 1750 mm quotannis variat.

Quia in zona satis peculiari velut est Planum Ferrariae (Lusice *Chã de Ferreira*) et iam fere chiliometra triginta ex oceano inveniuntur, crebro meteorologicae condiciones Palatiis Ferrariae eis apud litorales zonas verificatis dispares sunt.

Sic, hiemes Palatiis Ferrariae relative lenes sunt, cum temperaturis inter 0 °C et 15 °C, cum praecipitationibus creberrimis.

Secundum mediam, noctes cum gelicidio super terra 59 dies quotannis repraesentant. Nivis incidentia relative rara est, cum nivalium procellarum frequentia per annos deminisset. Ultima nivalis procella saeva concilii in tabulas relata est die 9 Ianuarii anni 2009.

Hieme parvum flumen Ferraria (Lusice *Ferreira*) suaque tributaria Eiricus (*Eiriz*) et Carvalosa (*Carvalhosa*) saepe exundant, quae intransibiles aliquos concilii pontes facit. Hac anni epocha quoque magna umiditate describitur.

Iam aestates plerumque calidae et siccae sunt, cum temperaturis inter 20 °C et 30 °C. Attamen, rarissima est extremorum caloris ac ariditatis phaenomenorum incidentia.

Propter magnam industrializationem, concilium in tabulas altos pollutionis gradus refert, cum stratosphaerici ozoni conglobatione aliquando informationis limen populositati exsuperante.

### Fauna et flora

Faunistica concilii diversitas, infeliciter, minor minorque est, propter naturalium oecosystematum destructionem ac crescentem topiorum ac antea ruralium incultarumque zonarum humanizationem.

Palatiorum Ferrariae flora quoque minus minusque abundans est, quia silvestres concilii zonae constanter in periculum variis factoribus vocantur. Primum, incendia ultimis annis eventa magnas clades in silvestribus concilii areis fecere, accurate in Monte Sancti Dominici (Lusice *Monte de São Domingos*), prope mediam urbem; in Mons Pilae (Lusice *Monte do Pilar*), Penamaiore (Lusice *Penamaior*); et in Iugo Agrela (Lusice *Serra da Agrela*) Seroiae (Lusice *Seroa*). Post haec incendia, non facta est silvarum redintegratio, sed, ustae zonae scopus immobilis negotiationis sunt, quae rapide constructioni concessae sunt. Aliud problema? ab aliquibus Iunctis Paroeciae (Lusice *Juntas de Freguesia*) alienati inculti agri est, qui quoque rapide sunt immobilis negotiationis scopus. Denique, novarum, publicarum privatarumque, structurarum constructio, accurate novae viae (A42 et varians Septemtrionalis) et industriales zonae (Seroiae, Farazone, et complexus IKEA), antiquas regiones silvestres et adhuc reservati naturalis zonas occupaverunt.

Arboreis in zonis exsistentibus, species abundantissimae sunt pinus pinaster et, singulariter, eucalyptus, quae reposita est, per saecula saecula undevicensumum et vicensimum, in locum macularum autochthonicarum specierum, velut quercus. Usque ad recens tempus, adhuc erat considerabilis suberum macula, casus rarus in regione, cuius pleraque exemplaria attamen accisa sunt ut aedificaretur complexus IKEA.

Civilitas
---------

Buleuterium Palatiorum Ferrariae.
Municipium Palatia Ferrariae a camera municipali (Lusice *câmara municipal*) a decurionibus (Lusice *vereadores*) septem composita administratur. Est conventus municipalis (Lusice *assembleia municipal*), qui est legisferum municipii organum, constitutum a sodalibus 33 conventūs municipalis (e quibus 21 directe eliguntur).

Munus Praeses Camerae Municipalis (Lusice *Presidente da Câmara Municipal*) ab Humberto Brito in praesenti sustinetur, qui electus est comitiis autarchicis (Lusice *eleições autárquicas* ) anni 2013 per Factionem Socialisticam, cum decurionum maioritate absoluta intra cameram. Sunt etiam tres decuriones a Factione Sociali Democratica, quae anno 2013 Cameram Municipalem primum in democratica concilii historia amisit, post 37 annos cum camerae praesedere deinceps sociales democratae Ferdinandus Vasconcelos, Armenius Pereira et Petrus Pinto (hic ultimus urnis anno 2013 victus). Iam in Conventu Municipali factio repraesentatissima est Factione Sociali Democratica cum deputatis decem electis et praesidibus Iunctarum Paroeciae (Lusice *presidentes de Juntas de Freguesia*), cum maioritate absoluta, quam sequitur Factio Socialistica cum quindecim. Reliquae factiones repraesentationem in ullis organis non habent.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

Comitia autarchica anni 2013| **Organum** | **PS** | **PSD** | **PCP-PEV** | **CDS-PP** | **PTP** |
| Camera Municipalis | 4 | 3 | 0 | 0 | 0 |
| Conventus Municipalis | 15 | 18 | 0 | 0 | 0 |
| *e quibus directe electi* | 11 | 10 | 0 | 0 | 0 |

 |

Coniunctio communium
--------------------

Palatia Ferrariae coniuncta sunt cum:

* Vexillum Franciae Satorvilla (Francogallice *Sartrouville*), in Francia.

Paroeciae
---------

Concilium Palatia Ferrariae divisa est in paroecias duodecim quae sunt in tabula inferiori:

 Concilii Palatiorum Ferrariae paroeciae post novam anni 2013 ordinationem administrativam.

| Insigne | Paroecia Latine | Paroecia Lusice |
| --- | --- | --- |
| Insigne CarvalosaInsigne Carvalosa | Carvalosa | *Carvalhosa* |
| Insigne FerrariaeInsigne Ferrariae | Ferraria | *Ferreira* |
|  | Ficulneola | *Figueiró* |
| Insigne FarazonisInsigne Farazonis | Farazon Arreigada | *Frazão Arreigada* |
|  | Palatia Ferraria/Modelli | *Paços de Ferreira/Modelos* |
| Insigne PenamaiorisInsigne Penamaioris | Penamaior | *Penamaior* |
|  | Sanctus Felix, Lamosum et Cytisi | *Sanfins, Lamoso e Codessos* |
|  | Seroia | *Seroa* |
| Insigne Villae EiriciInsigne Villae Eirici | Villa Eirici | *Eiriz* |
| Insigne Villae FredemundiInsigne Villae Fredemundi | Villa Fredemundi | *Freamunde* |
| Insigne Villae MaximiniInsigne Villae Maximini | Villa Maximini | *Meixomil* |
| Insigne Villae RegimundiInsigne Villae Regimundi | Villa Regimundi | *Raimonda* |

Fere omnes paroeciae satis homogeneae de incolarum numero sunt. Etiamnunc, populositas se praesertim urbibus Palatiis Ferrariae ac Villae Fredemundi, oppidis Farazone ac Carvalosae et villagiis Ferrariae ac Seroiae concentrat.

Demographica evolutio
---------------------

| Demographica evolutio inter annos 1849 et 2011. |
| --- |
| 1849 | 1900 | 1930 | 1960 | 1981 | 1991 | 2001 | 2004 | 2011 |
| 10091 | 11900 | 15686 | 27537 | 33653 | 40687 | 44190 | 52985 | 56340 |

Oeconomia
---------

Maizii cultura Saepto Urbano Palatiorum Ferrariae (Lusice *Parque Urbano de Paços de Ferreira*).
Villa Padifoliorum (Lusice *Quinta das Uveiras*).
Concilium Palatia Ferrariae "supellectilis caput" designationem assumit, propter pondus suae industria supellectilium. Amplius dimidium facultatis laborandi in industria, praecipue in supellectilium industria, laborat, quamquam etiam adsunt textilis, metallomechanicus, alimentarius, serrati ligni et graniti transformatorius sectores. Agricultura etiam praecipua est concilii oeconomiae: producuntur patatae, maizium, fructus praediorum et vinum. Ad hanc activitatem aggregantur pluries educatio animalium et usus silvestris.

Vectura
-------

Autovia A42 prope Palatia Ferrariae.
Urbs per Autoviam A42 (Lusice *Autoestrada A42*) Eremitae et Lausatae conectitur.

Localis vectura publica per locales ac regionales lineas laophoricas quindecim a locali societate vecturae Auto Viação Pacense praestatur. Quae pertinet ex anno 1996 ad privatum inceptum ex Villa Nova Famellicani (Lusice *Vila Nova de Famalicão*), quod localem vecturam publicam variis Regionis conciliis per publicam concessionem tractat.

Periegesis
----------

Nucleus familiaris Castri Sancti Felicis (Lusice *Citânia de Sanfins*).
Cum locuplete historia, Palatia Ferrariae multa ad videndum ac visendum offerunt.

Nuncupata Caput Supellectilis, Palatia Ferrariae hodie maximum centrum negotiis supellectilium in Portugallia est, ubi centralizatur fluctus plerarumque productarum nationalium supellectilium, maximam huius sectoris repraesentationem habentia.

Per Castrum Sancti Felicis (Lusice; *Citânia de Sanfins*) aut per Monasterium Ferrariae (Lusice; *Mosteiro de Ferreira*) per spatium ac tempus iter facere est. Hic archaeologicus locus subtilem atmosphaeram reddit et est unus inter loca significativissima Culturae Castrorum in Paeninsulari Boreoccidente et in Europaea protohistoria. Iam Monasterium Ferrariae miram vim ac robur evocat, velut Monumentum Nationale classificatum, et est una inter gemmas Romanici patrimonii in Terris Sausae (Lusice *Terras de Sousa*).

Cultura
-------

Palatia Ferrariae etiam vasto eventuum programmate favent, exhibentia culturalium manifestationum flabellum quae artisticos campos inter se dissimiles velut operam, cinematographiam, musicam modernam ac theatrum comprehendunt.

### Greges musici laographici

Inter greges musicos laographicos (Lusice *ranchos folclóricos*) excellunt: 

* Rancho Folclórico da Citânia de Sanfins, Sancto Felice Ferrariae
* Rancho Folclórico de Santa Maria de Lamoso, Lamosi
* Grupo Folclórico Danças e Cantares S. Martinho de Frazão, Farazone;
* Rancho Folclórico de S. Pedro da Raimonda, Villae Regimundi
* Associação Cultural "As Croceiras" de Carvalhosa, Carvalosae;
* Rancho Folclórico das Lavradeiras do Centro Social de Penamior, Penamaiore;
* Grupo Folclórico da Cidade de Freamunde, Villae Fredemundi
* Rancho Folclórico de S. Mamede de Seroa, Seroiae;
* Associação Folclórica Independente de Sanfins de Ferreira, Sancto Felice Ferrariae.

### Gastronomia

In Palatiensi gastronomia, excellit capo Villae Fredemundi (Lusice *capão de Freamunde*), haedina assa (Lusice; *cabrito assado*), ius siccum (Lusice; *sopa seca*) et lapides Castri (Lusice; *rochas da Citânia*).

### Festa et peregrinationes

**Festorum maiorum calendarium**| Dies | Nomen Latinum | Nomen locale | Paroecia |
| --- | --- | --- | --- |
| 15 Ianuarii | Festum Sancti Mauri | *Festa de Santo Amaro* | Penamiaor |
| Exeunte Ianuario | Festum Sancti Sebastiani | *Festa de São Sebastião* | Sanctus Felix Ferrariae |
| 2 Februarii | Festum Virginis Candelariae | *Festa da Senhora da Luz* | Ferraria et Farazon |
| 3 Februarii | Festum Sancti Blasii | *Festa de São Bráz* | Farazon |
| 19 Martii | Festum Sancti Iosephi | *Festa de São José* | Villa Fredemundi |
| Maio | Festum Angeli Tutelaris | *Festa do Anjo da Guarda* | Arreigada |
| Idibus Iuniis | Festum Sancti Antonii | *Festa de Santo António* | Villa Eirici et Villa Fredemundi |
| Pridie vespere 24 Iunii | Festum Sancti Ioannis | *Festa de São João* | Cytisi et Farazon |
| Quadragesimo die post Pascham | Festum Nostrae Dominae Horae | *Festa da Nossa Senhora da Hora* | Lamosum et Penamaior |
| Primo Die Solis post Pentecosten | Festum Sanctissimae Trinitatis | Festa da Santíssima Trindade | Villa Maximini |
| Secundo Die Solis Iunii | Festum Sancti Sebastiani | *Festas Sebastianas* | Villa Fredemundi |
| Fine hebdomade post diem 29 Iunii | Festum Sancti Petri | *Festa de São Pedro* | Villa Regimundi |
| Ultimo Die Solis Iunii | Peregrinatio Sancti Gundisalvi | *Romaria de São Gonçalo* | Villa Eirici |
| Iunio | Festum Corporis Dei | *Festa do Corpo de Deus* | Villa Eirici, Palatia Ferrariae, Sanctus Felix Ferrariae et Seroia |
| 25 Iulii | Festum Sancti Iacobi | *Festa de São Tiago* | Ferraria et Modelli |
| Iulio | Festum Beatae Mariae Virginis Perdolentis | *Festa da Senhora da Piedade* | Farazon |
| Primo Die Solis Augusti | Peregrinatio Dominae Ducis | *Romaria da Senhora da Guia* | Sanctus Felix Ferrariae |
| 9 Augusti | Peregrinatio Sancti Ovidii | *Romaria de Santo Ovídio* | Villa Maximini |
| 15 Augusti | Festum Dominae Totius Mundi | *Festa da Senhora de Todo Mundo* | Ficulneola |
| 15 Augusti | Festum Nostrae Dominae Pilae | *Festa da Nossa Senhora do Pilar* | Penamaior |
| Ultimo fini hebdomadis Augusti | Festum Sancti Mamantis | *Festa de São Mamede* | Seroia |
| Augusto | Festum Nostrae Dominae Fatimae | *Festa da Nossa de Fátima* | Farazon |
| Primo Die Solis Septembris | Festum Dominae de Succursu | *Festa da Senhora do Socorro* | Cytisi |
| Septembri | Festum Nostrae Dominae Remediorum | *Festa da Nossa Senhora dos Remédios* | Arreigada |
| 6 Novembris | Feriatus Municipalis | *Feriado Municipal* | Totum municipium |
| 8 Decembris | Festum Immaculatae Conceptionis | *Festa da Imaculada Conceição* | Villa Fredemundi et Villa Maximini |
| Idibus Decembribus | Peregrinatio Sanctae Luciae | *Romaria de Santa Luzia* | Villa Fredemundi |
| 27 Decembris | Festum Sancti Ioannis Evangelistae | *Festa de São João Evangelista* | Villa Eirici |
| Variabile | Festum Corporis Dei | *Festa do Corpo de Deus* | Ficulneola |

### Clari Palatienses

Fredemundensis pedilusor Andreas Leão.
Inter claros Palatienses excellunt:

* Iosephus Pinto Martins, Villae Maximini natus et anno 1827 mortuus, agrarius ergolabus, Brasiliensis urbis Pelotarum (Lusice *Pelotas*) co-conditor
* Silvia Cardoso, Palatiis Ferrariae anno 1882 nata et eodem municipio anno 1950 mortua, laboratrix socialis, quam die 27 Martii anni 2013 Papa Venerabilem Dei servam declarata est
* Iosephus Carolus Vasconcelos, Villae Fredemundi anno 1940 natus, iurisprudens, diurnarius et politicus
* Antonius Maria Bessa Taipa, Villae Fredemundi anno 1942 natus, auxiliarius Portucalensis
* Antonius Assunção, Palatiis Ferrariae anno 1945 natus et Novi Eboraci anno 1998 mortuus, actor
* Carolus Paulus Martins Carneiro, Palatiis Ferrariae anno 1974 natus, pedilusor
* Petrus das Neves Correia, Palatiis Ferrariae anno 1974 natus, ianitor
* Marisa Barros, Palatiis Ferrariae anno 1980 nata, cursor Marathonia
* Ricardus Emmanuel Ferreira Sousa, etiam *Cadú* appellatus, Palatiis Ferrariae anno 1981 natus, pedilusor
* Emmanuel Antonius Cardoso, Palatiis Ferrariae anno 1983 natus, birotarius
* Iulius Emmanuel Pires Coelho, Palatiis Ferrariae anno 1984 natus, pedilusor
* Daniel Petrus Pires Barbosa, Villae Fredemundi anno 1985 natus, pedilusor
* Andreas Leão, Villae Fredemundi anno 1985 natus, pedilusor
* Victorinus Antunes, Villae Fredemundi anno 1987 natus, pedilusor;
* Ludovicus Petrus Gomes Martins, Villae Fredemundi anno 1989 natus, pedilusor.

Artes athleticae
----------------

Societas pedilusoria Futebol Clube Paços de Ferreira in Lusitanica prima liga *Primeira Liga* ludit. Cuius sedes est Stadium Capitis Supellectilis (Lusice *EStádio da Capital do Móvel*). Huius societatis sectatores et activi pedilusores per occasionem Lusice *os castores* (scilicet "castores") nuncupantur, quod refert ad ligni tractationem, cui traditionaliter urbs sociatur.

Prima paroeciae Villae Fredemundi turma pedilusoria Sport Clube Freamunde in secunda liga *Segunda Liga* ludit. Etiam inter alias concilii turmas excellunt turmae Clube Desportivo Águias Eiriz Villae Eirici, Clube Desportivo Leões Seroa Seroiae et Grupo Cultural Desportivo Leões Citânia Sancti Felicis Ferrariae. Omnes haec turma in minore Districtūs liga ludunt.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Palatia Ferrariae** spectant. |

* Tabula geographica Palatiorum Ferrariae ab Instituto Geographico Nationali Portugalliae
* Situs officialis Palatiorum Ferrariae

Nota
----

1. ↑  *O território de Anegia*
2. ↑  Vicipaedia Lusica
3. ↑  infopedia.pt
4. ↑  infopedia.pt.
5. ↑  ARCHEOLOGO PORTUGUÈS.
6. ↑  marcodecanaveses.pt
7. ↑  *O território de Anegia*
8. ↑  *O archeologo português. O territorio de "Anegia"*
9. ↑  Vicipaedia Lusica
10. ↑  marcodecanaveses.pt
11. ↑  Diarium Lausatae[*nexus deficit*]
12. ↑  *Memoria portuguesa*
13. ↑  infopedia.com
14. ↑  infopedia.pt
15. ↑  marcodecanaveses.pt
16. ↑  infopedia.pt
17. ↑  infopedia.pt
18. ↑  infopedia.pt
19. ↑  infopedia.pt
20. ↑  *A Cruz do Lugar das Marcas (Lousado, Vila Nova de Famalicão) e o Couto do Mosteiro de Santo Tirso* a Mario Jorge Barroca
21. ↑  Vicipaedia Lusica
22. ↑  cm-pacosdeferreira.pt
23. ↑  Vicipaedia Francica
24. ↑  marcodecanaveses.pt
25. ↑  *O território de Anegia*
26. ↑  infopedia.com
27. ↑  infopedia.pt
28. ↑  infopedia.pt
29. ↑  *O território de Anegia*
30. ↑  infopedia.pt
31. ↑  cm-pacosdeferreira.pt
32. ↑  infopedia.pt
33. ↑  Vicipaedia Lusica
34. ↑  meixomil.pt
35. ↑  *Memoria portuguesa*
36. ↑  infopedia.pt
37. ↑  infopedia.pt
38. ↑  `cm-pacosdeferreira.pt.
39. ↑  `cm-pacosdeferreira.pt
40. ↑  *Jornal de Notícias*
41. ↑  cm-pacosdeferreira.pt